OcÚ/59/2011-3793
Zmluva o nájme bytu č.          /2011/B

Prenajímateľ:	Obec Jaslovské Bohunice, zastúpená Boženou Krajčovičovou, starostkou
		Obecný úrad, Námestie sv. Michala 36/10A,  919 30 Jaslovské Bohunice
		IČO: 312 614
		Bankové spojenie: DEXIA banka Slovensko, a.s. Trnava
		Číslo účtu: 1115832004/5600
a

Nájomca:	Meno a priezvisko: 		Miriam Adamčíková		 
		Adresa trvalého pobytu: 	Jaslovské Bohunice 
		Rodné číslo: 			 		Číslo OP:

uzavreli túto zmluvu o nájme bytu:

Čl. I
Predmet prenájmu

1.	Prenajímateľ je výlučným vlastníkom nehnuteľnosti – bytového domu súpisné číslo  nachádzajúceho sa v obci Jaslovské Bohunice, kat. úz. Bohunice na parcele č.258/38.
2.	Prenajímateľ prenecháva nájomcovi do užívania byt č.      nachádzajúci sa v Jaslovských Bohuniciach v bytovom dome súpisné číslo      na     poschodí.  Byt č.       pozostáva z 2 obytných miestností a príslušenstva. Príslušenstvom bytu je kuchyňa, predsieň, chodba,  kúpeľňa s WC a pivnica. Podlahová plocha bytu je 44,4 m2. Podrobný popis bytu a jeho vybavenosti je v evidenčnom liste č.      /2011, ktorý tvorí prílohu tejto zmluvy.
3.	Nájomca sa oboznámil so stavom prenajímaného bytu a dňom 31.08.2011 byt preberá do svojho užívania spoločne s osobami uvedenými v evidenčnom liste. Technický stav bytu je uvedený v preberacom protokole. Nájomca a tieto osoby majú popri práve užívať byt aj právo užívať spoločné priestory a spoločné zariadenia domu, ako aj používať plnenia, ktorých poskytovanie je spojené s užívaním bytu. 

Čl. II
Doba prenájmu

1.	Nájomný pomer vzniká dňom 01.09.2011 a uzatvára sa na dobu určitú do 31.08.2014.
2.	Nájomca má prednostné právo na opakované uzavretie zmluvy o nájme bytu, a to iba v prípade, že dodržiava ustanovenia tejto zmluvy, Všeobecne záväzného nariadenia obce Jaslovské Bohunice č. 24 o nakladaní s nájomnými bytmi pre občanov v platnom znení (ďalej len VZN) a  príslušné ustanovenia Občianskeho zákonníka. Nájomca minimálne 60 dní pred skončením nájmu musí písomne požiadať prenajímateľa o uzatvorenie novej nájomnej zmluvy. Podmienky v novej nájomnej zmluve môžu byť dohodnuté inak, ako sú ustanovené v tejto zmluve.
3.	K termínu ukončenia nájmu je nájomca povinný byt uvoľniť a odovzdať ho prenajímateľovi, pričom nesie zodpovednosť za spôsobené škody a je povinný uhradiť prenajímateľovi náklady na tie opravy a práce, ktorými sa byt uvedie do stavu v akom ho nájomca prevzal. 
4.	Nájomca prehlasuje, že po ukončení nájmu nemá nárok na pridelenie bytu alebo inej bytovej náhrady a tohto sa výslovne vzdáva. 

- 2 -
Čl. III
Nájomné  a ostatné úhrady za plnenia spojené s užívaním bytu
1.	Nájomca je povinný platiť za užívanie bytu mesačné nájomné vo výške 63,90 €, mesačný príspevok do fondu prevádzky, údržby a opráv vo výške 11,80 € a mesačný príspevok na úhradu režijných nákladov vo výške 8,00 €. Prenajímateľ má právo výšku príspevku do fondu prevádzky, údržby a opráv a výšku príspevku na úhradu režijných nákladov každoročne upraviť o mieru inflácie vyhlásenej Štatistickým úradom SR za predchádzajúci kalendárny rok.
2.	Nájomca je tiež povinný  spoločne s nájomným uhrádzať preddavky za služby spojené s užívaním bytu a to najmä za dodávku tepla, teplej úžitkovej vody (ďalej len TÚV), pitnej vody, elektrickej energie pre spoločné priestory, odvádzanie odpadových vôd, užívanie televízneho káblového rozvodu a iných služieb zabezpečovaných prenajímateľom. Výšku preddavku určí prenajímateľ primerane podľa údajov uvedených v evidenčnom liste bytu.
3.	Nájomné za prvý mesiac nájmu je splatné pri podpise tejto zmluvy. Nájomné za ďalšie mesiace je splatné mesačne vopred, najneskôr k 25. dňu predchádzajúceho mesiaca.
4.	Nájomné je možné uhrádzať bezhotovostným bankovým prevodom na číslo účtu: 1115832004/5600, variabilný symbol 38408, alebo poštovou poukážkou na uvedený účet, alebo v hotovosti do pokladne prenajímateľa.
5.	V prípade, že nájomca nezaplatí nájomné alebo preddavky za služby spojené s užívaním bytu do piatich dní po lehote splatnosti, je povinný prenajímateľovi zaplatiť poplatok z omeškania vo výške 2,5 ‰  z dlžnej sumy za každý deň omeškania, minimálne vo výške 1,00 €.
6.	Prenajímateľ je povinný do 15. mája  urobiť vyúčtovanie skutočných nákladov za predchádzajúci kalendárny rok  a doručiť ho nájomcovi. Splatnosť vyúčtovaného  nedoplatku, resp. preplatku je  14 dní od  doručenia vyúčtovania nájomcovi.  
7.	Prenajímateľ má právo zvýšiť výšku nájomného, ako aj výšku preddavkov za služby spojené s užívaním bytu ak je preto dôvod vyplývajúci zo zmeny osobitných predpisov, alebo z rozhodnutia cenových orgánov, prípadne iných odôvodnených skutočností, ktoré bezprostredne súvisia s výpočtom nájomného. Zmenu výšky nájomného a preddavkov môže prenajímateľ realizovať od 1. dňa mesiaca nasledujúceho po skutočnosti, ktorá vytvorí právo prenajímateľa na vykonanie zmeny Nájomca musí byť na túto zmenu písomne upozornený.
8.	Zmluvné strany sa dohodli, že nájomca najneskôr pri podpise tejto zmluvy uhradí prenajímateľovi finančnú čiastku 663,87 EUR, ktorá bude použitá ako finančná záruka na splácanie nájomného a úhrad za prípadné poškodenie bytu

Čl. IV
Povinnosti nájomcu
Nájomca je povinný:
-	udržiavať byt v stave, v akom byt prevzal
-	riadne a včas informovať prenajímateľa o závažných skutočnostiach k predmetnému bytu sa  
-	vzťahujúcich, najmä uvádzať riadne a včas všetky skutočnosti o osobách v byte do evidenčného listu
-	drobné opravy v byte súvisiace s jeho užívaním hradiť si sám na vlastné náklady
-	väčšie opravy v byte je nájomca povinný oznámiť prenajímateľovi bez zbytočného odkladu a umožniť mu ich vykonanie, inak zodpovedá za škodu, ktorá nesplnením tejto povinnosti vznikla
-	nerušiť ostatných nájomcov pri výkone ich užívacích práv
-	nevykonávať v byte stavebné úpravy bez predchádzajúceho písomného súhlasu prenajímateľa. Ich realizácia je hrubým porušením povinností vyplývajúcich z nájmu bytu 
-	nie je oprávnený prenechať, resp. inak disponovať s predmetom nájmu a nesmie ho zaťažiť žiadnou právnou skutočnosťou. Pre tento prípad sú tieto zmluvy od počiatku neplatné
-	v prípade skončenia nájmu odovzdať predmet nájmu v stave obvyklom bežnému užívaniu, najmä však vyprataním a vymaľovaním.  V opačnom prípade je nájomca povinný uhradiť 

- 3 -
prenajímateľovi náklady za opravy a práce súvisiace s uvedením bytu do pôvodného stavu, 
s prihliadnutím na bežné opotrebenie. Nedostatky a poškodenia v byte a spoločných priestoroch a zariadeniach bytu, ktoré spôsobil sám, alebo tí ktorí s ním bývajú, bezodkladne odstráni a uhradí v plnej výške. Ak by sa tak nestalo, má prenajímateľ právo po predchádzajúcom upozornení nájomcu, poškodenia odstrániť na vlastné náklady a tieto následne požadovať od nájomcu.
-	prenajímateľovi bezodkladne oznámiť príslušníkov domácnosti, ktorí s ním budú bývať v predmetnom byte
-	v prípade ubytovania osôb, ktoré nie sú zapísané v evidenčnom liste, na dobu dlhšiu ako 14 dní, nahlásiť túto skutočnosť prenajímateľovi
-	umožniť prístup prenajímateľovi do bytu s cieľom prekontrolovania technického stavu bytu a dodržiavania zmluvných podmienok
-	zmluvné strany sa dohodli, že v prípade skončenia nájmu z akéhokoľvek dôvodu, ak nájomca nasledujúci deň po dni skončenia nájmu neodovzdá prenajatý byt prenajímateľovi, súhlasí s exekúciou vyprataním prenajatého bytu na náklady nájomcu, Titulom pre exekúciu bytu bude notárska zápisnica, spísaná podľa § 41 ods. 2 v spojitosti s § 184 zákona č. 233/95 Z.z. – Exekučného poriadku, v znení neskorších predpisov, ktorú je nájomca povinný predložiť prenajímateľovi do 60 dní odo dňa podpísania tejto nájomnej zmluvy. Náklady spojené s vyhotovením notárskej zápisnice bude hradiť v celom rozsahu nájomca. 

Čl. V
Povinnosti prenajímateľa

Prenajímateľ je povinný:
-	umožniť nájomcovi nerušený a neobmedzený výkon práv spojených s užívaním predmetu nájmu  a zabezpečiť pre nájomcu riadne plnenie služieb s ktorými je predmet nájmu spojený
-	všetky opravy realizovať po predchádzajúcom upovedomení nájomcom a dohode s ním bezodkladne. Úpravy v byte, ktoré podstatným spôsobom nemenia vzhľad a charakter bytu, je možné nájomcovi odmietnuť, pričom je možné, aby tieto nájomca realizoval iba po predchádzajúcom písomnom súhlase prenajímateľa v čo najkratšom čase a v najmenšom možnom rušení ostatných nájomcov. Pokiaľ sa prenajímateľ dohodne s nájomcom písomne na takýchto stavebných úpravách tak, že tieto bude realizovať nájomca, tieto môžu byť započítané s nájomným iba s písomným súhlasom prenajímateľa.

Čl. VI.
Zánik nájmu bytu
Nájom bytu môže zaniknúť:
1.	Písomnou dohodou medzi prenajímateľom a nájomcom
2.	Uplynutím doby nájmu
3.	Písomnou výpoveďou nájomcu, pričom sa nájom bytu končí posledným dňom mesiaca nasledujúceho po mesiaci, v ktorom bola výpoveď doručená prenajímateľovi,
4.	Výpoveďou prenajímateľa z dôvodov uvedených v Občianskom zákonníku, VZN,  najmä ak:
-	nespĺňa podmienky VZN
-	hrubo porušuje svoje povinnosti vyplývajúce z nájmu bytu, najmä tým, že nezaplatil včas nájomné alebo úhradu za plnenia poskytované s užívaním bytu za čas dlhší ako 3 mesiace,
-	ak nájomca alebo ten, kto s ním býva, napriek písomnej výstrahe hrubo poškodzuje prenajatý byt a jeho príslušenstvo, spoločné priestory a spoločné zariadenia v dome,
-	využíva predmetný byt bez súhlasu prenajímateľa na iné účely ako na bývanie,
-	ak nájomca alebo ten, kto s ním býva, sústavne porušuje pokojné bývanie ostatných nájomcov, ohrozuje bezpečnosť alebo porušuje dobré mravy v dome,
-	neužíva byt bez vážnych dôvodov,

- 4 -

-	bez súhlasu prenajímateľa v predmetnom byte ubytuje osoby, ktoré nie sú uvedené na evidenčnom liste k tomuto bytu (do tohto sa nezarátavajú krátkodobé návštevy do 14 dní). Výpovedná lehota je v prípade zániku nájmu bytu výpoveďou zo strany prenajímateľa z ktoréhokoľvek vyššie uvedeného dôvodu trojmesačná a  nájom bytu skončí posledným dňom tretieho mesiaca nasledujúceho po mesiaci, v ktorom výpoveď bola doručená nájomcovi. 

Čl. VII.
Záverečné ustanovenia

1.	Táto nájomná zmluva nadobúda účinnosť dňom jej podpísania obidvoma zmluvnými stranami.
2.	Právnu účinnosť nájomná zmluva nadobudne dňom podpísania notárskej zápisnice spísanej podľa § 41 ods. 2 v spojení s § 184 zákona č. 233/95 Z.z. – Exekučného poriadku v znení neskorších predpisov, ktorá bude ako exekučný titul obsahovať vyhlásenie nájomcu o súhlase s jej vykonateľnosťou a to pre prípad neplnenia záväzkov nájomcu z tejto zmluvy týkajúcich sa platenia nájomného a ostatných úhrad za plnenie spojené s užívaním prenajatého bytu – do výšky takto vzniknutého dlhu na celý majetok nájomcu, a tiež súhlas nájomcu s vyprataním prenajatého bytu v prípade skončenia nájmu z akéhokoľvek dôvodu. V notárskej zápisnici bude určené aj miesto, na ktoré bude nájomca na svoje náklady vysťahovaný po skončení nájmu, ak sa z bytu nevysťahuje dobrovoľne.   
3.	Prílohou predmetnej notárskej zápisnice bude táto nájomná zmluva.
4.	Zmluvu  je možné meniť a dopĺňať  výlučne písomnými dodatkami podpísanými oboma zmluvnými stranami. Pre prípad zmeny výšky nájomného resp. poplatkov spojených s bytom v súlade s čl. III, ods. 7 sa nájomca zaväzuje uzavrieť takýto dodatok v lehote touto zmluvou stanovenej. 
5.	Vzťahy touto zmluvou neupravené sa riadia ustanoveniami Občianskeho zákonníka, príslušnými všeobecne záväznými právnymi normami ako aj platným VZN.
6.	Do nadobudnutia účinnosti tejto zmluvy sú účastníci zmluvy viazaní svojim prejavom vôle.
7.	Táto zmluva je vyhotovená v 4 vyhotoveniach, pričom  dve zmluvy dostane nájomca a dve prenajímateľ. 
8.	Zmluva bude v zmysle zákona č. 546/2010 Z.z., ktorým sa dopĺňa zákon č. 211/2000 Z.z. o slobodnom prístupe k informáciám v znení neskorších predpisov zverejnená na internete. 
9.	Zmluvné strany prehlasujú, že zmluva bola uzavretá podľa ich slobodnej vôle, zmluve porozumeli a s jej obsahom súhlasia, čo potvrdzujú svojim podpisom.

V Jaslovských Bohuniciach, 					V Jaslovských Bohuniciach,
dňa: 30.08.2011						dňa: 30.08.201

............................................................			............................................................
prenajímateľ	v.r.							nájomca  v.r.														

EVIDENČNÝ LIST č.        /2011
ktorý tvorí neoddeliteľnú súčasť  k zmluve o nájme bytu č.       /2011/B

Prenajímateľ: Obec Jaslovské Bohunice, 
Božena Krajčovičová, starostka	Bytový dom č.s.:  	
Nájomca: Miriam Adamčíková	Rodinný stav:  	Byt číslo:                 	
Rodné číslo:  	tel. 	Poloha bytu:  	

1. Údaje o byte	
Názov miestnosti:	Výmera (m2)	Vybavenosť:	
Izba	17,50*	Dvere, radiátor, PVC, stropné svietidlo	
Izba	12,10*	Dvere, radiátor, PVC	
Kuchyňa	7,10*	Radiátor, PVC, el. sporák, digestor,  nerezový drez, páková zmiešavacia batéria, 7 ks. kuchyň. skrinka, stropné svietidlo	
Kúpeľňa + WC	3,20*	Dvere, radiátor, keramická dlažba + obklad, sprchovací kút, WC kombi, umývadlo, páková zmiešavacia batéria 2 ks, stropné svietidlo	
Predsieň	2,60*	Dvere, radiátor, stropné svietidlo, PVC	
Chodba	1.90*	Stropné svietidlo, PVC	
Podlahová plocha 	44,40		
Vykurov. plocha	44,40*		
Balkón	nie		
Pivnica 	áno	Drevená vľavo č. 2	

2. Údaje o osobách v byte (okrem nájomcu)	
Meno a priezvisko	Dátum nar. 	Príbuzenský pomer:	
 1 osoba	 	syn	

			
3. Preddavky za služby spojené s užívaním bytu v EUR:	
Poskytovaná služba	Platnosť od
01.09.2011	Platnosť od
..................	Platnosť od
..................	Platnosť od
..................	
teplo	14,80				
teplá úžitková voda	8,20				
pitná voda	6,90				
odvádzanie odpadových vôd	4,50				
osvetlenie spoločných priestorov	1,00				
televízia					
upratovanie spol. priestorov	6,50				
Spolu:	41,90				
Nájomné	70,30				
Príspevok do FPÚO	11,80				
Režijné náklady	8,00				
Celkom:	132,00				

V Jaslovských Bohuniciach, 30.08.2011

Prenajímateľ: v.r.				Nájomca:  v.r.